अधिकार और कर्तव्यों के बीच अक्सर एक ठण्डी जंग छिड़ी रहती है। इस जंग में अधिकार हमेशा जीतते हुए ही नजर आते हैं और कर्तव्य अपने अन्दर छिपी अनेकों महानताओं के बावजूद भी सिसकते हुए दिखाई देते हैं। अधिकारों में स्वार्थवाद से लेकर अहंकार तक प्रबल रूप से विद्यमान होते हैं। जबकि कत्र्तव्यों में परोपकार, स्वार्थरहित सेवाभाव, दूसरों का सम्मान और संरक्षण तथा अहंकार शून्यता जैसे गुण दिखाई देते हैं। परन्तु फिर भी आधुनिक समाज, स्वार्थ और तुष्टिकरण वाली राजनीति और यहाँ तक कि न्याय व्यवस्था का भी अधिकारों की रक्षा पर ही ध्यान केन्द्रित रहता है।